กฎกระทรวง ฉบับที่ 46 (พ.ศ. 2548) ออกตามความในพระราชบัญญัติรถยนต์ พ.ศ. 2522

กฎกระทรวง
กฎกระทรวง
ฉบับที่
๔๖ (พ.ศ. ๒๕๔๘)
ออกตามความในพระราชบัญญัติรถยนต์
พ.ศ.
๒๕๒๒
 

อาศัยอำนาจตามความในมาตรา ๕ (๑) แห่งพระราชบัญญัติรถยนต์
พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา
๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ข้อ ๑ ให้เพิ่มความต่อไปนี้เป็น (๔/๑) ของข้อ ๑ แห่งกฎกระทรวง
ฉบับที่ ๕ (พ.ศ. ๒๕๒๔) ออกตามความในพระราชบัญญัติรถยนต์
พ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๒๔ (พ.ศ.
๒๕๓๙) ออกตามความในพระราชบัญญัติรถยนต์ พ.ศ. ๒๕๒๒
(๔/๑) รถจักรยานยนต์สาธารณะ ต้องมีขนาดกว้างไม่เกิน
๑.๑๐ เมตร ยาวไม่เกิน ๒.๕๐ เมตรเครื่องยนต์ต้องมีความจุในกระบอกสูบรวมกันไม่เกิน ๑๒๕
ลูกบาศก์เซนติเมตร เว้นแต่รถจักรยานยนต์สาธารณะที่มีเครื่องกำเนิดพลังงานอย่างอื่นนอกจากเครื่องยนต์สันดาปภายในต้องมีกำลังตามที่กรมการขนส่งทางบกประกาศกำหนด

ข้อ ๒[๑]
กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป


ให้ไว้
ณ วันที่ ๑๘ พฤศจิกายน พ.ศ. ๒๕๔๘
พลเอก
ชัยนันท์ เจริญศิริ
รัฐมนตรีช่วยว่าการกระทรวงคมนาคม
ปฏิบัติราชการแทน
รัฐมนตรีว่าการกระทรวงคมนาคม
หมายเหตุ
:- เหตุผลในการประกาศใช้กฎกระทรวงฉบับนี้ คือ โดยที่ในปัจจุบันได้มีการนำรถจักรยานยนต์มาใช้เพื่อรับจ้างบรรทุกคนโดยสารเป็นจำนวนมาก
แต่การควบคุมรถจักรยานยนต์ดังกล่าวเพื่อให้เกิดความปลอดภัยยังไม่อาจดำเนินการได้ เนื่องจากยังมิได้มีการกำหนดลักษณะ
ขนาด หรือกำลังของเครื่องยนต์ของรถจักรยานยนต์สาธารณะไว้ ทำให้นายทะเบียนไม่อาจรับจดทะเบียนรถจักรยานยนต์ดังกล่าวเป็นรถจักรยานยนต์สาธารณะได้
จึงจำเป็นต้องออกกฎกระทรวงนี้



































ชัชสรัญ/ผู้จัดทำ
๑๔
ธันวาคม ๒๕๔๘

[๑] รก.๒๕๔๘/๑๑๕ก/๔/๖
ธันวาคม ๒๕๔๘